**BAP PO02/F3**

**Contract de servicii**

**nr.\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

***Echipamente pentru echipa de proiect și pentru asigurarea sustenabilității activităților***

***pentru proiectul***

***eSlatina – Proiect de simplificare a procedurilor de introducerea de instrumente electronice pentru cetățenii Municipiului Slatina, cod SMIS 126174***

**Preambul**

Încheiat în baza cumpărării directe inițiată prin referatul de necesitate nr. **\_\_\_\_\_\_\_\_\_/\_\_\_\_\_\_** și finalizată conform ofertei de preț depusă și acceptată în catalogul electronic pus la dispoziție de SEAP, nr. **\_\_\_\_\_\_\_\_\_\_\_\_\_** din data de **\_\_\_\_\_\_\_\_\_\_\_\_\_\_**.

**1. Părțile contractate**

În temeiul Legii nr.98/2016 privind achizițiile publice și H.G. nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, s-a încheiat prezentul contract de furnizare produse,

**între**

**Municipiul Slatina**, cu sediul în Slatina, strada **Mihail Kogălniceanu nr.1**, telefon **0249/439377**, fax **0249/439336**, codul fiscal **4394811**, cont **RO18TREZ24A700301710130X** deschis la **Trezoreria municipiului Slatina**, reprezentată prin **Primar Constantin Stelian Emil MOȚ** și **Alin CALOTĂ SĂLCIANU** **Director General al Direcției Generale Economice** în calitate de **achizitor**, pe de o parte

**și**

**\_\_\_\_\_\_\_\_\_\_\_\_\_\_\_\_\_\_\_**, cu sediul in localitatea \_\_\_\_\_\_\_\_\_\_\_\_\_\_\_\_\_\_, strada \_\_\_\_\_\_\_\_\_\_\_\_\_\_\_\_\_\_\_\_\_, înregistrată la Registrul Comerțului, cu nr. \_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_, cont **\_\_\_\_\_\_\_\_\_\_\_\_\_\_\_\_\_\_\_\_\_\_\_** deschis la **Trezoreria \_\_\_\_\_\_\_\_\_\_\_**, telefon\_\_\_\_\_\_\_\_\_\_\_\_\_\_, fax\_\_\_\_\_\_\_\_\_\_\_\_\_\_\_\_, reprezentata prin **\_\_\_\_\_\_\_\_\_\_\_\_\_\_\_\_\_\_\_,** având funcția de **\_\_\_\_\_\_\_\_\_\_\_\_\_\_\_**, în calitate de ***furnizor***, pe de altă parte.

**2. Definiții**

2.1. În prezentul contract următorii termeni vor fi interpretați astfel:

1. **Contract** - prezentul contract și toate anexele sale;
2. **achizitor și furnizor** - părțile contractante, așa cum sunt acestea numite în prezentul contract;
3. **prețul contractului** - prețul plătibil furnizorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
4. **servicii** - activități a căror prestare face obiect al contractului;
5. **produse** - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care furnizorul are obligația de a le furniza aferent serviciilor prestate conform contractului;
6. **forța majoră** - reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora, și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
7. zi - zi calendaristică; an - 365 de zile.
8. ordin administrativ **-** **orice instrucțiune sau dispoziție emisă de achizitor sau Managerul de Proiect către prestator privind prestarea serviciilor**;
9. **act adițional -** document prin care se pot modifica termenii și condițiile contractului de furnizare;
10. **buget detaliat -** planul care defalcă prețul contractului evidențiind ratele de onorarii (aplicabil într-un contract pe bază de onorarii);
11. **conflict de interese -** înseamnă orice eveniment influențând capacitatea prestatorului de a exprima o opinie profesională obiectivă și imparțială, sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricții sunt de asemenea aplicabile oricăror sub-contractanți, salariați și experți acționând sub autoritatea și controlul prestatorului;
12. **despăgubire generală –** suma neprevăzută expres în prezentul contract, care este acordată de către instanța de judecată sau este convenită de către părți ca și despăgubire plătibilă părții prejudiciate ca urmare a neexecutării sau executării necorespunzătoare a obligațiilor prevăzute în prezentul contract de către cealaltă parte;
13. **penalitate contractuală –** despăgubirea stabilită în contractul de servicii ca fiind plătibilă de către una din părțile contractante către cealaltă parte, în caz de neîndeplinire sau îndeplinire necorespunzătoare a obligațiilor din contract;
14. **proiectul –** ansamblul de activități în legătură cu care sunt prestate serviciile în baza prezentului contract;
15. **managerul de proiect -** persoana fizică sau juridică nominalizată de către achizitor, responsabilă cu monitorizarea implementării contractului în numele și pe seama achizitorului.

**3. Interpretare**

3.1. În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

3.2. Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**4. Obiectul contractului**

4.1. Obiectul contractului îl reprezintă achiziția de ***echipamente pentru echipa de proiect și pentru asigurarea sustenabilității activităților*** ***pentru proiectul eSlatina – Proiect de simplificare a procedurilor de introducerea de instrumente electronice pentru cetățenii Municipiului Slatina, cod SMIS 126174***, în perioada convenită și în conformitate cu obligațiile asumate prin prezentul contract.

4.2. ***Echipamente pentru echipa de proiect și pentru asigurarea sustenabilității activităților*** care urmează a fi furnizate sunt următoarele:

* 1 computer portabil (Laptop);
* 1 Multifuncțional color, dimensiune A3;
* 2 bucăți unitate de stocare externă (hard extern) de capacitate 1 terrabyte.
* 4 computere tip Desktop, cu monitoare, tastatură și sisteme de operare, respectiv de tip Office pentru redactare texte, foi de calcul și alte facilități.

**5. Prețul contractului**

5.1 Prețul convenit pentru îndeplinirea contractului, respectiv prețul produselor furnizate, plătibil furnizorului de către achizitor în funcție de alocația bugetară, este de **\_\_\_\_\_\_\_\_\_\_\_\_\_ lei fără TVA**. Plata taxei pe valoare adăugată se va face la cota TVA prevăzută de legislația în vigoare la data facturării, dacă este cazul.

5.2. Prețul convenit pentru furnizarea produselor IT, de **\_\_\_\_\_\_\_\_\_\_\_ lei fără TVA** se compune din:

* \_\_\_\_\_\_\_\_\_\_ lei fără TVA valoarea aferentă pentru furnizarea unui computer portabil (Laptop);
* \_\_\_\_\_\_\_\_\_\_ lei fără TVA valoarea aferentă pentru furnizarea unui Multifuncțional color, dimensiune A3;
* \_\_\_\_\_\_\_\_\_\_ lei fără TVA valoarea aferentă pentru furnizarea a 2 bucăți unitate de stocare externă (hard extern) de capacitate \_\_\_\_\_\_ terrabyte;
* \_\_\_\_\_\_\_\_\_\_ lei fără TVA valoarea aferentă pentru furnizarea a 4 computere tip Desktop, cu monitoare, tastatură și sisteme de operare, respectiv de tip Office pentru redactare texte;

**6. Durata contractului**

6.1. Durata prezentului contract este de \_\_\_\_\_\_\_\_\_ de la data emiterii ordinului de începere.

6.2. Contractul de furnizare intră în vigoare la data semnării de ambele părți.

**7. Standarde**

7.1. Produsele furnizate în baza contractului vor respecta standardele în vigoare.

7.2. Când nu este menționat nici un standard sau reglementare aplicabilă în România, se vor respecta standardele sau alte reglementări autorizate în țara de origine a produsului. Dacă, totuși, standardele sau reglementările autorizate în țara de origine conțin prevederi mai severe decât standardele prevăzute de legislația română, se vor aplica standardele din țara de origine.

7.3. Furnizorul are obligația de a furniza produsele prevăzute în contract cu profesionalismul și promptitudinea cuvenite angajamentului asumat și în conformitate cu caietul de sarcini.

7.4. Furnizorul este pe deplin responsabil de furnizarea produselor în conformitate cu graficul de livrare convenit. Totodată este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

**8. Documentele contractului**

8.1. Documentele contractului sunt:

* Caietul de sarcini;
* propunerea tehnică și financiară;
* graficul de livrare al produselor;

**9. Obligațiile furnizorului**

9.1. Furnizorul se obligă să furnizeze produsele la standardele și performanțele prezentate în propunerea tehnică.

9.2. Furnizorul se obligă să despăgubească achizitorul împotriva oricăror:

* reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu produsele achiziționate, și
* daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.
  1. Furnizorul poartă întreaga responsabilitate în ceea ce privește calitatea și distribuirea produselor.

**10. Obligațiile principale ale achizitorului**

* 1. Achizitorul se obligă să plătească prețul convenit în prezentul contract pentru produsele furnizate.
  2. Achizitorul se obligă să recepționeze produsele furnizate în termenul convenit.

**11. Sancțiuni pentru neîndeplinirea culpabilă a obligațiilor**

11.1. În cazul în care, din vina sa exclusivă, furnizorul nu își îndeplinește total sau parțial obligațiile asumate prin contract, furnizorul are obligația de a plăti, cu titlu de penalități, o sumă echivalentă cu o cotă procentuală din prețul produselor nelivrate de 0,15%, pentru fiecare zi de întârziere.

11.2. Calculul penalităților nu înlătură calculul majorărilor convenite anterior.

11.3. În cazul în care achizitorul nu onorează facturile în termen de **30 de zile** de la expirarea perioadei convenită, acesta are obligația de a plăti, ca penalități, o suma echivalentă cu o cotă procentuală din plata neefectuată de 0,15%, pentru fiecare zi de întârziere.

11.4. Nerespectarea obligațiilor asumate prin prezentul contract de către una dintre părți, în mod culpabil repetat, dă dreptul părții lezate de a considera contractul de drept reziliat și de a pretinde plata de daune-interese.

11.5. Achizitorul își rezervă dreptul de a denunța unilateral contractul de furnizare, după 10 zile de la data la care a notificat furnizorului, în scris, această decizie.

11.6. Achizitorul își rezervă dreptul de a renunța la contract, printr-o notificare scrisă adresată furnizorului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

**12. Modalități de plată**

12.1. Achizitorul are obligația de a efectua plata către furnizor în termen de **30 zile** de la emiterea facturii.

12.2. Furnizorul are obligația de a-și deschide cont la trezoreria în raza căreia își are sediul.

12.3. Plata se va face după recepționarea produselor, conform prevederilor din caietul de sarcini.

**13. Recepție inspecții și teste**

13.1. Achizitorul sau reprezentantul său are dreptul de a inspecta și/sau de a testa produsele pentru a verifica conformitatea lor cu specificațiile din anexa/anexele la contract.

13.2. Achizitorul are obligația de a notifica în scris furnizorului identitatea reprezentanților săi împuterniciți pentru efectuarea recepției, testelor și inspecțiilor.

13.3. Inspecțiile și testele din cadrul recepției provizorii și recepției finale (calitative) se vor face la destinația finală a produselor și anume la Primăria municipiului Slatina.

13.4. Dacă vreunul dintre produsele inspectate sau testate nu corespunde specificațiilor, achizitorul are dreptul să îl respingă, iar furnizorul are obligația, fără a modifica prețul contractului:

* + 1. de a înlocui produsele refuzate; sau
    2. de a face toate modificările necesare pentru ca produsele să corespundă specificațiilor lor.

Acțiunile prevăzute la punctele a) și b) vor trebui să fie îndeplinite în termen de 15 de zile de la data la care achizitorul a notificat în scris furnizorul despre situația apărută.

13.5. Dreptul achizitorului de a inspecta, de a testa și, dacă este necesar, de a respinge nu va fi limitat sau amânat datorită faptului că produsele au fost inspectate și testate de furnizor, cu sau fără participarea unui reprezentant al achizitorului, anterior livrării acestora la destinația finală.

13.6. Prevederile clauzelor 13.1 - 13.5 nu îl vor absolvi pe furnizor de obligația asumării garanțiilor sau de alte obligații prevăzute în contract.

**14. Ambalare și marcare**

14.1. (1) Furnizorul are obligația de a ambala produsele pentru ca acestea să facă față, fără limitare, la manipularea dură din timpul transportului, tranzitului și expunerii la temperaturi extreme, la soare și la precipitațiile care ar putea să apară în timpul transportului și depozitării în aer liber, în așa fel încât să ajungă în bună stare la destinația finală.

(2) În cazul ambalării greutăților și volumelor în formă de cutii, furnizorul va lua în considerare, unde este cazul, distanța mare până la destinația finală a produselor și absența facilităților de manipulare grea în toate punctele de tranzit.

14.2. Ambalarea, marcarea și documentația din interiorul său din afara pachetelor va respecta strict cerințele ce vor fi special prevăzute în contract, inclusiv cerințele suplimentare.

14.3. Toate materialele de ambalare a produselor, precum și toate materialele necesare protecției coletelor (paleți de lemn, foi de protecție, etc.) rămân în proprietatea achizitorului.

**15. Livrarea și documentele care însoțesc produsele**

15.1. Furnizorul are obligația de a transporta și livra produsele la destinația finală indicată de achizitor, respectiv Slatina, strada Mihail Kogălniceanu nr. 1.

15.2. (1) La expedierea produsului, furnizorul are obligația de a comunica, în scris, atât achizitorului, cât și, după caz, societății de asigurări, datele de expediere, numărul contractului, descrierea produselor, cantitatea, locul de încărcare și locul de descărcare.

(2) Furnizorul va transmite achizitorului documentele care însoțesc produsele:

1. factura fiscală;
2. garanția produsului.

15.3. Certificarea de către achizitor a faptului că produsele au fost livrate se face după instalare și după recepție, prin semnarea de primire de către reprezentantul autorizat al acestuia, pe documentele emise de furnizor pentru livrare.

15.4. Livrarea produselor se consideră încheiată în momentul în care sunt îndeplinite prevederile clauzei recepția produselor.

15.5. Furnizorul are obligație de a transporta și livra produselor conform caietului de sarcini și a propunerii tehnice.

**16. Asigurări**

16.1. Furnizorul are obligația de a asigura complet produsele livrate prin contract împotriva pierderii sau deteriorării neprevăzute la fabricare, transport, depozitare și livrare, în funcție de termenul comercial de livrare convenit.

**17. Transport**

17.1. Furnizorul are obligația de a asigura și de a plăti transportul încărcăturii până la destinația finală sau în orice alt asemenea loc de destinație solicitat.

17.2. Termenul în care va fi efectuat transportul nu poate depăși 2 zile. În cazuri excepționale (drumuri sau căi ferate blocate ca urmare a unor fenomene meteorologice deosebit de puternice) sau existența unei distanțe mari care trebuie parcurse, termenul prevăzut la alineatul precedent va putea fi extins, specificându-se durata prelungirii, doar cu acordul expres al achizitorului.

**18. Perioada de garanție acordată produselor**

18.1. Furnizorul are obligația de a garanta că produsele furnizate prin contract sunt în termen de garanție și îndeplinesc condițiile prevăzute de legislația în vigoare.

18.2. (1) Perioada de garanție acordată produselor de către furnizor este de **\_\_\_ luni**.

(2) Perioada de garanție a produselor începe cu data recepției efectuate după livrarea la destinația finală.

18.3. Achizitorul are dreptul de a notifica imediat furnizorului, în scris, orice plângere sau reclamație ce apare în conformitate cu această garanție.

18.4. La primirea unei astfel de notificări, furnizorul are obligația de a înlocui produsul în 24 de ore, fără costuri suplimentare pentru achizitor.

18.5. Dacă furnizorul, după ce a fost înștiințat, nu reușește să înlocuiască produselor în perioada convenită, achizitorul are dreptul de a lua măsuri de remediere pe riscul și spezele furnizorului și fără a aduce niciun prejudiciu oricăror altor drepturi pe care achizitorul le poate avea față de furnizor prin contract. Dacă o astfel de acțiune nu poate fi îndeplinită de achizitor, furnizorul va fi ținut să plătească penalități de întârziere, începând cu ziua imediat următoare perioadei stipulate. De asemenea, furnizorul va fi obligat sa plătească orice beneficiu nerealizat de către achizitor, ca urmare a neîndeplinirii obligațiilor ce-i revin.

18.6. În perioada de garanție a produselor, furnizorul are obligația de a furniza gratuit produsul refuzat.

**19. Începere, finalizare, întârzieri, sistare**

19.1. (1) Furnizorul are obligația de a începe furnizarea produselor în timpul cel mai scurt posibil de la primirea ordinului de începere a contractului.

(2) În cazul în care furnizorul suferă întârzieri și/sau suportă costuri suplimentare, datorate în exclusivitate culpei achizitorului, părțile vor stabili de comun acord:

1. prelungirea perioadei de furnizare a produselor; și
2. totalul cheltuielilor aferente, dacă este cazul, care se vor adăuga la prețul contractului.

19.2. (1) Furnizarea produselor în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de livrare, trebuie finalizată în termenul convenit de părți, termen care se calculează de la data începerii furnizării produselor.

(2) În cazul în care:

1. orice motive de întârziere, ce nu se datorează furnizorului,
2. alte circumstanțe neobișnuite susceptibile de a surveni, altfel decât prin încălcarea contractului de către furnizor, îndreptățesc furnizorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.

19.3. Dacă pe parcursul îndeplinirii contractului furnizorul nu respectă graficul de livrare, acesta are obligația de a notifica acest lucru, în timp util, achizitorului. Modificarea datei/perioadelor de furnizare asumate în graficul de livrare se face cu acordul părților, prin act adițional.

19.4. În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul achizitorului de a solicita penalități furnizorului.

**20. Încetarea și rezilierea contractului**

20.1. Prezentul contract va înceta de drept:

* la data prevăzută în contract;
* la data intervenției unui act de autoritate;
* la apariția unor circumstanțe care nu au putut fi prevăzute la data încheierii acestuia și care conduc la modificarea clauzelor contractuale în asemenea măsură încât îndeplinirea contractului ar fi contrară achizitorului și interesului public; acest fapt va fi notificat furnizorului în termen de 10 zile de la momentul apariției unor astfel de circumstanțe sau de la momentul în care achizitorul a avut cunoștință despre apariția unor astfel de circumstanțe.

20.2. Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului de produse și de a pretinde plata de daune interese.

20.3. Achizitorul poate denunța unilateral contractul, cu o notificare prealabilă de 10 (zece) zile, adresat, în scris, furnizorului, în oricare dintre situațiile următoare, dar nelimitându-se la acestea:

* + 1. furnizorul nu execută contractul în conformitate cu obligațiile asumate;
    2. furnizorul refuză sau omite să aducă la îndeplinire dispozițiile emise de către achizitor sau de către reprezentantul său autorizat;
    3. furnizorul cesionează contractul sau subcontractează fără a avea acordul scris al achizitorului;
    4. furnizorul face obiectul unei proceduri de insolvență, dizolvare, administrare judiciară sau sub controlul altei autorități a încheiat o înțelegere cu creditorii privind plata datoriilor, și-a suspendat activitatea sau se află într-o situație asemănătoare rezultând dintr-o procedură similară reglementată de legislația sau reglementările de la nivel național;
    5. furnizorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
    6. furnizorul se află în culpă profesională gravă ce poate fi dovedită prin orice mijloc de probă pe care achizitorul îl poate justifica;
    7. împotriva furnizorului a fost pronunțată o hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor financiare ale CE (Comisia Europeană);
    8. are loc orice modificare organizațională care implică o schimbare cu privire la personalitatea juridică, natura sau controlul furnizorului, cu excepția situației în care asemenea modificări sunt înregistrate într-un act adițional Ia prezentul contract;
    9. apariția oricărei alte incapacități legale care să împiedice executarea contractului.

20.4. În cazul prevăzut la clauza 20.3 furnizorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului. Achizitorul va reține și penalitățile acumulate ca urmare a depășirii termenelor de execuție prevăzute în prezentul contract.

**21. Ajustarea contractului**

21.1. Prețul contractului este ferm și nu se ajustează.

**22. Subcontractanți**

22.1. Furnizorul are obligația de a încheia contracte cu subcontractanții nominalizați în cadrul achiziției contractului, în aceleași condiții în care el a semnat contractul cu achizitorul.

22.2. (1) Furnizorul are obligația de a prezenta toate contractele încheiate cu subcontractanții nominalizați în ofertă. Contractele prezentate trebuie să fie în concordanță cu oferta depusă.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

22.3. (1) Furnizorul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de furnizor de modul în care își îndeplinește partea sa din contract.

(3) Furnizorul are dreptul de a pretinde daune-interese subcontractanților desemnați, dacă aceștia nu își îndeplinesc partea lor din contract.

22.4. (1) Furnizorul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului de achiziție publică, în condițiile art. 221 din Legea nr.98/2016.

(2) În situația prevăzută la alin. (1), furnizorul va transmite achizitorului informațiile cu privire la noii subcontractanți și va obține acordul achizitorului privind eventualii noi subcontractanți implicați ulterior în executarea contractului.

(3) Atunci când înlocuirea sau introducerea unor noi subcontractanți are loc după atribuirea contractului, aceștia transmit certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în contractul care urmează să fie îndeplinit.

22.5. (1) Înlocuirea/implicarea subcontractanților de către furnizor în perioada de implementare a contractului poate interveni în următoarele situații:

a) înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți,

b) declararea unor noi subcontractanți ulterior semnării contractului de achiziție publică în condițiile în care serviciile ce urmează a fi subcontractate au fost prevăzute în ofertă fără a se indica inițial opțiunea subcontractării acestora,

c) renunțarea/retragerea subcontractanților din contractul de achiziție publică.

(2) În cazul în care furnizorul înlocuiește/implică subcontractanții în perioada de implementare a contractului, achizitorul are obligația de a solicita prezentarea contractelor încheiate între furnizor și subcontractanții declarați ulterior, care să conțină obligatoriu, cel puțin următoarele elemente:

1. activitățile ce urmează a fi subcontractate;
2. numele, datele de contact, reprezentanții legali ai noilor subcontractanți;
3. valoarea aferentă livrărilor noilor subcontractanți.

(3) Noii subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice depuse de către furnizor la ofertă, aferentă activității supuse subcontractării.

(4) Contractele și declarațiile vor fi prezentate cu cel puțin 15 zile înainte de momentul începerii prestării serviciilor de către noii subcontractanți.

(5) Noii subcontractanți au obligația de a transmite certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.

(6) Înlocuirea/implicarea subcontractanților de către furnizor în perioada de implementare a contractului se realizează cu acordul achizitorului.

22.6 (1) În situația prevăzută la art. 22.5 alin. (1) lit. a), valoarea aferentă activităților subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea prețurilor existente în contract.

(2) În situația prevăzută la art. 22.5 alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior.

(3) Obiectul și valoarea noului contract de subcontractare nu vor conține produsele livrate de către subcontractantul inițial și nici valoarea aferentă acestora.

22.7. În situația prevăzută la art. 22.5 alin. (1), lit. b), furnizorul are dreptul de a implica noi subcontractanți pe durata executării contractului, cu condiția ca nominalizarea acestora să nu reprezinte o modificare substanțială a contractului de achiziție publică în condițiile art. 221 din Legea nr.98/2016.

22.8. Situația prevăzută la art. 22.5 alin. (1), lit. b) nu reprezintă o modificare substanțială așa cum este aceasta definită la art. 221 din Lege, dacă se îndeplinesc următoarele condiții cumulative:

1. introducerea unui nou subcontractant nu are impact asupra îndeplinirii criteriilor de calificare/selecție sau în privința aplicării criteriului de atribuire raportat la momentul evaluării ofertelor;
2. introducerea unui nou subcontractant nu modifică prețul contractului dintre achizitor și furnizor;
3. introducerea unui nou subcontractant este strict necesară pentru îndeplinirea contractului de achiziție publică;
4. prin introducerea unui nou subcontractant nu este schimbat caracterul general al obiectului contractului de achiziție publică, fapt ce presupune că scopul contractului, precum și indicatorii principali ce caracterizează rezultatul respectivului contract rămân nemodificați.

22.9. În situația prevăzută la art. 22.5 alin. (1), lit. c), în cazul în care un contract de subcontractare este denunțat unilateral/reziliat de către una din părți, furnizorul are obligația de a prelua partea/părțile din contract aferente activității subcontractate sau de a înlocui acest subcontractant cu un nou subcontractant în condițiile art. 22.5 alin.(1), lit. a).

22.10. (1) Achizitorul poate efectua plăți corespunzătoare părții/părților din contract îndeplinite de către subcontractanții propuși în ofertă, dacă aceștia solicită, pentru furnizarea produselor furnizorului potrivit contractului dintre furnizor și subcontractant în conformitate cu dispozițiile legale aplicabile, atunci când natura contractului permite acest lucru și dacă subcontractanții propuși și-au exprimat opțiunea în acest sens.

(2) În sensul alin. (1), subcontractorii își vor exprima la momentul încheierii contractului de achiziție publică sau la momentul introducerii acestora în contractul de achiziție publică, după caz, opțiunea de a fi plătiți direct de către achizitor. Achizitorul efectuează plățile directe către subcontractanții agreați doar atunci când prestația acestora este confirmată prin documente agreate de toate părțile, respectiv achizitor, prestator și subcontractant sau de achizitor și subcontractant atunci când, în mod nejustificat, prestatorul blochează confirmarea executării obligațiilor asumate de subcontractant.

(3) Atunci când un subcontractant își exprimă opțiunea de a fi plătit direct, achizitorul are obligația de a stabili în cadrul contractului de achiziție publică clauze contractuale obligatorii ce prevăd transferul de drept al obligațiilor de plată către subcontractant/subcontractanți pentru partea/părțile din contract aferentă/aferente acestuia/acestora, în momentul în care a fost confirmată îndeplinirea obligațiilor asumate prin contractul de subcontractare, în conformitate cu prevederile alin. (2).

22.11. În situația în care pe parcursul derulării contractului, furnizorul va subcontracta unor operatori economici nedeclarați ca subcontractanți în ofertă, subcontractarea va fi considerată o încălcare a prezentului contract, iar contractul se reziliază de plin drept, fără notificare prealabilă, fără efectuarea vreunei alte formalități și fără intervenția instanței de judecată și se vor aplica penalități de 50% din valoarea produselor contractate.

**23. Forța majoră**

23.1. Forța majoră este constatată de o autoritate competentă.

23.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

23.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

23.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

23.5. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

23.6. Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

**24. Soluționarea litigiilor**

24.1. Achizitorul și furnizorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

24.2. Dacă, după 15 zile de la începerea acestor tratative, achizitorul și furnizorul nu reușesc să rezolve în mod amiabil o divergență contractuală, se vor adresa instanțelor judecătorești competente.

**25. Caracterul public al contractului**

(1) Dosarul achiziției publice are caracter de document public.

(2) Accesul la aceste informații poate fi restricționat în cazul în care acestea sunt clasificate prin acordul părților sau protejate de un drept de proprietate intelectuală, potrivit legii.

(3) În cazul în care s-a precizat confidențialitatea anumitor clauze, o parte contractantă nu are dreptul de a face cunoscută respectiva prevedere fără acordul scris al celeilalte pârți, cu două excepții:

* informația era cunoscută părții contractante înainte ca ea sa fi fost primită de la cealaltă parte contractantă;
* partea contractantă a fost obligată în mod legal să dezvăluie informația.

**26. Limba care guvernează contractul**

26.1. Limba care guvernează contractul este limba română.

**27. Comunicări**

27.1. (1) Orice comunicare între părți, referitoare la îndeplinirea prezentului contract, trebuie să fie transmisă în scris la sediile părților contractante indicate în art. 1 al prezentului contract.

(2) Orice document scris trebuie înregistrat atât în momentul transmiterii, cât și în momentul primirii de către fiecare parte contractantă.

27.2. Comunicările între părți se pot face prin telegramă, telex, fax sau e-mail cu condiția confirmării în scris a primirii comunicării.

**28. Legea aplicabilă contractului**

28.1. Contractul va fi interpretat conform legilor din România.

Părțile au înteles să încheie azi \_\_\_\_\_\_\_\_\_\_\_\_\_\_\_\_\_\_\_ prezentul contract în 3 (trei) exemplare, 2 pentru achizitor și unul pentru furnizor.

|  |  |
| --- | --- |
| **Achizitor,**  **Municipiul Slatina** | **Prestator,** |